turjo4nis/wikipedia-bn-dump-20250701 huggingface dataset:
ডিএনএফ (সফটওয়্যার)

ডিএনএফ বা ড্যান্ডিফাইড ইয়াম হল ইয়েলোডগ আপডেটার মডিফাইড (ইয়াম) পরবর্তী প্রজন্মের সংস্করণ, যা .আরপিএম ভিত্তিক ডিস্ট্রিবিউশনে প্যাকেজ ম্যানেজার হিসাবে ব্যবহৃত হয়। ডিএনএফ সর্বপ্রথম ২০১৩ সালে ফেডোরা ১৮ তে আসে, কিন্তু এটি ২০১৫ সালে ফেডোরা ২২ এবং রেড হ্যাট এন্টারপ্রাইজ লিনাক্স ৮ মুক্তিতে এটি ডিফল্ট প্যাকেজ ম্যানেজার হিসাবে ব্যবহৃত হয়।

ইয়ামের অনুভূত ঘাটতিগুলি (যা ডিএনএফ এর উদ্দেশ্যে করা হয়েছে) যেমন এর মধ্যে রয়েছে দুর্বল কর্মক্ষমতা, উচ্চ মেমরির ব্যবহার এবং এর পুনরাবৃত্তি নির্ভরতা রেজোলিউশনের অস্বচ্ছতা। ডিএনএফ লিবসোলভ ব্যবহার করে, যা এটি একটি বাহ্যিক নির্ভরতা সমাধানকারী।

ডিএনএফ মূলত পাইথনে লেখা হয়েছিল, তবে ২০১৬ সালের দিকে এটিকে সি তে স্থানান্তর করা হয় এবং পাইথন কোড থেকে সর্বাধিক কার্যকারিতাগুলি নতুন লিবিডনফ লাইব্রেরিতে স্থানান্তরিত করা হয়। লাইব্রেরিতে ডিএনএফ-এর বেশিরভাগ বৈশিষ্ট্য না থাকলেও লিবডিএনএফ ইতোমধ্যে প্যাকেজকিট দ্বারা ব্যবহৃত হয়েছে।

গ্রহণ 
ডিএনএফ ফেডোরার ২২ মুক্তি থেকে ডিফল্ট প্যাকেজ ম্যানেজার হয়েছে, যা মে, ২০১৫ সালে প্রকাশ হয়েছিল। লিবডিএনএফ লাইব্রেরিটি প্যাকেজকিটে প্যাকেজ ব্যাকএন্ড হিসাবে ব্যবহৃত হয়। ডিএনএফ মাজিয়া সংস্করণ ৬ থেকে বিকল্প প্যাকেজ ম্যানেজার হিসাবেও উপলব্ধ এবং ভবিষ্যতে কোনও সময় এটি ডিফল্ট হয়ে উঠতে পারে।

নির্ভরতা

লিবডিএনএফ 

 ডিএনএফ এবং অন্তর্নিহিত লাইব্রেরির জন্য উচ্চ-স্তরের এপিআই
 সি, সি++
 এলজিপিএল স:২+

লিবসলভ 

 একটি সন্তুষ্টিযোগ্যতা অ্যালগরিদম ব্যবহার করে একটি মুক্ত প্যাকেজ নির্ভরতা সমাধানকারী
 প্যাকেজগুলি সমাধান করার জন্য এবং রিপজিটরি পড়ার জন্য
 সি
 নতুন বিএসডি লাইসেন্স

লিবরিপো 

 লিনাক্স রিপজিটরির মেটাডেটা এবং প্যাকেজগুলি ডাউনলোড করার জন্য একটি লাইব্রেরি যা সি এবং পাইথন (লিবসিইউআরএল এর মত) সরবরাহ করে
 সি
 এলজিপিএল স:২+

লিবকমপ্স 

 লিবকমপ্স হল ইয়াম.কমপ্স লাইব্রেরির জন্য একটি বিকল্প, খাঁটি সিতে লেখা এবং পাইথনের জন্য বাইন্ডিং রয়েছে
 সি
 জিপিএল স:২+

তথ্যসূত্র

বহিঃসংযোগ 

 প্রাতিষ্ঠানিক ওয়েবসাইট

ফেডোরা প্রকল্প
নিহাল সারিন

নিহাল সরিন (জন্ম: ১৩ই জুলাই ২০০৪) একজন ভারতীয় দাবা গ্র্যান্ডমাস্টার। ২০১৮  সালে মাত্র ১৪ বছর বয়সে গ্র্যান্ডমাস্টারের খেতাব অর্জন করেছিলেন নিহাল। দাবার ইতিহাসে ২৬০০ এলো রেটিং অতিক্রমকারী হিসেবে চতুর্থ কনিষ্ঠতম খেলোয়াড়ও তিনি

নিহাল অনলাইনে অনুষ্ঠিত ২০২০ সালের ফিড দাবা অলিম্পিয়াডে ভারতীয় দলের অংশ হিসাবে স্বর্ণপদক জিতেছিলেন।  তিনি ২০২০ সালে দ্রুত ফর্ম্যাটে অনলাইনে অনুষ্ঠিত অনূর্ধ্ব -১৮ বিশ্ব যুব চ্যাম্পিয়নশিপ জিতেছেন।  ২০১৯ বিশ্বকাপে ১৫ বছর বয়সী নিহাল সবচেয়ে কম বয়সী ভারতীয় রূপে অংশ নেন এবং তিনি দ্বিতীয় রাউন্ডে পৌঁছাতে সক্ষম হন। 

দক্ষিণ আফ্রিকার ডারবানে ২০১৪ সালে নিহাল বিশ্ব অনূর্ধ্ব -১০ চ্যাম্পিয়ন হয়েছিলেন।  ২০১৫ সালে, তিনি টাইব্রেকের পর রৌপ্যপদক পেয়ে গ্রিসের পোর্তো ক্যারাসে অনূর্ধ্ব -১২ চ্যাম্পিয়নশিপে প্রথম স্থান অর্জন করেছিলেন।

প্রাথমিক জীবন 
নিহাল ২০০৪ সালের ১৩ই জুলাই কেরল রাজ্যের ত্রিশূরে জন্মগ্রহণ করেন। নিহালের বাবা সারিন আবদুলসালাম চর্মরোগ বিশেষজ্ঞ এবং তাঁর মা শিজিন আম্মানাম ভেতিল উম্মার একজন মনোরোগ বিশেষজ্ঞ। জীবনের প্রথম কয়েক বছর তিনি কোট্টায়মে কাটিয়েছেন।

তিনি তিন বছর বয়সে ১৯০ টি দেশের রাজধানী ও পতাকাগুলি চিনতে পারতেন। একই বয়সে, তিনি কীটপতঙ্গ এবং উদ্ভিদের বৈজ্ঞানিক নামগুলি বলতে সক্ষম হন।  তিনি কিন্ডারগার্টেনে থাকাকালীন তিনি অনর্গল ইংরাজিতে কথা বলতেন এবং মাত্র ছয় বছর বয়সে সবে প্রথম শ্রেণিতে ভর্তি হয়েছিলেন, ষোল পর্যন্ত সমস্ত স্ংখ্যার নামতা জানতেন। 

নিহাল ছয় বছর বয়সে দাবা শিখেছিলেন। স্কুলের দীর্ঘকালীন ছুটিতে একাকিত্ব কাটানোর জন্যেই, তার বাবা নিহালকে একটি দাবা সেটের সাথে পরিচয় করিয়ে দিয়েছিলেন এবং তাঁর ঠাকুর্দা এ এ উম্মার তাকে দাবা খেলতে শিখিয়েছিলেন । তিনি এক্সেলসিয়ার ইংলিশ স্কুলের ছাত্র ছিলেন। নিহালের আনুষ্ঠানিকভাবে দাবা শিক্ষার শুরু বিদ্যালয়ের দাবা কোচ ম্যাথিউ পি জোসেফ পট্টুর হাত ধরে। নিহাল অল্প সময়ের মধ্যেই তাকে হারাতে শুরু করলে, তার পরিবার নতুন কোচের সন্ধান করতে শুরু করে।

প্রথম সাফল্য 
২০১১-১২ সালে নিহাল ও তার পরিবার ত্রিসুরে চলে যান যেখানে নিহাল দেবমাতা সিএমআই পাবলিক স্কুলে যোগদান করেন।

নিহাল ২০১১ সালে অনূর্ধ্ব -৭ বিভাগে কেরালার রাজ্য চ্যাম্পিয়নশিপ জিতেছিলেন। এছাড়া অনূর্ধ্ব -৯ শিরোপাটি তিনি দু'বার অর্জন করেছেন ও অনূর্ধ্ব -১৫ শিরোপাটি একবার অর্জন করেছেন। তিনি ২০১৫ সালে রাজ্য সিনিয়র চ্যাম্পিয়নশিপে রানার আপ হন।

বিশ্ব যুব চ্যাম্পিয়নশিপ

তথ্যসূত্র 

ভারতীয় দাবাড়ু
দাবার গ্র্যান্ডমাস্টার
জীবিত ব্যক্তি
২০০৪-এ জন্ম
মালয়ালী ব্যক্তি
দাবা অলিম্পিয়াডে অংশগ্রহণকারী খেলোয়াড়
লিম্বা রাম

লিম্বা রাম একজন ভারতীয় তীরন্দাজ যিনি তিনটি অলিম্পিক সহ একাধিক আন্তর্জাতিক প্রতিযোগিতায় ভারতের প্রতিনিধিত্ব করেছিলেন। ১৯৯২ সালে বেইজিংয়ের এশিয়ান তীরন্দাজি চ্যাম্পিয়নশিপে তিনি একটি তীরন্দাজির বিশ্ব রেকর্ডের সমতুল্য স্কোর ক্র। ২০১২ সালে তিনি পদ্মশ্রী পুরস্কারে ভূষিত

প্রাথমিক জীবন 
লিম্বা রাম জন্মগ্রহণ করেন ১৯৭২ সালের ৭ই জানুয়ারী রাজস্থানের উদয়পুর জেলায় জন্মগ্রহণ করেন। তাঁর পরিবার আহরি উপজাতির অন্তর্ভুক্ত এবং দারিদ্র্যের কারণে, লিম্বা রাম তাঁর আদিবাসী বাঁশের ধনুক এবং খড়ের তীরের সাহায্যে জঙ্গলে চড়ুই, কণা এবং জঙ্গলের অন্যান্য প্রাণীদের শিকার করতেন। ১৯৮৭ সালে তার কাকু খবর নিয়ে এসেছিলেন যে সরকার ভাল ধনুর্বিদদের প্রশিক্ষণের জন্য নিকটবর্তী মাকরাদেও গ্রামে ট্রায়াল পরিচালনা করবে। এই ট্রায়ালে ১৫ বছর বয়সী লিম্বা রাম এবং আরও তিনটি ছেলে (যাদের মধ্যে ভবিষ্যতের অর্জুন পুরস্কার প্রাপ্ত আর্চার শ্যাম লাল) নির্বাচিত হল। তারপরে, আরএস সোধির নিকট প্রশিক্ষণ নেওয়ার জন্যে তাদের দিল্লিতে প্রেরণ করা হয়।

আদিবাসী কল্যাণে কাজ করে এমন সংগঠন, অখিল ভারতীয় বনবাসী কল্যাণ আশ্রম দাবি করে যে তাদের একলব্য খেলকুদ প্রতিযোগিতার মাধ্যমে লিম্বা রামকে তারা চিহ্নিত করেছে।

কর্মজীবন 
১৯৮৭ সালে ভারতের স্পোর্টস অথরিটি কর্তৃক লিম্বা রামকে চিহ্নিত করা হয় এবং প্রশিক্ষণ দেওয়া শুরু হয়। একই বছর, তিনি বেঙ্গালুরুতে অনুষ্ঠিত জাতীয় জুনিয়র স্তরের তীরন্দাজ টুর্নামেন্টে সার্বিক চ্যাম্পিয়ন হন। এর এক বছর পরে, ১৯৮৮ সালে, লিম্বা রাম জাতীয় সিনিয়র লেভেল টুর্নামেন্টে বিজয়ী হন। তিনি কেবল নিজের সার্বিক চ্যাম্পিয়ন খেতাবই অর্জন করেননি, সেই বছর সিওলে অনুষ্ঠিত গ্রীষ্মকালীন অলিম্পিকে তার দেশের প্রতিনিধিত্বের সম্মানও অর্জন করেছিলেন। ১৯৮৯ সালে তিনি লোজান, সুইজারল্যান্ডে অনুষ্ঠিত বিশ্ব ধনুর্বিদ্যা চ্যাম্পিয়নশিপে কোয়ার্টারফাইনালে পৌঁছান। একই বছরে, তিনি এশিয়ান কাপে ব্যক্তিগত বিভাগে দ্বিতীয় স্থান অর্জন করেন এবং দলগত বিভাগে স্বর্ণপদক অর্জন করেন।

১৯৯০ সালে, তার নেতৃত্বাধীন ভারতীয় দল বেইজিং এশিয়ান গেমসে চতুর্থ স্থানে শেষ করে। তিনি তিনটি অলিম্পিকে ভারতের প্রতিনিধিত্ব করেছিলেন। ১৯৯২ সালে, তিনি ৩০ মিটার ইভেন্টে বেইজিং এশিয়ান তীরন্দাজ চ্যাম্পিয়নশিপে টাকায়োশি মাতুশিতার বিশ্ব রেকর্ডের সমান করেছিলেন, ৩৫৮/৩৬০ স্কোর করে স্বর্ণপদক অর্জন করেছিলেন। ১৯৯২ সালে বার্সেলোনা অলিম্পিকে রাম ব্রোঞ্জ পদকটি মিস করেছিলেন কারণ স্কোর টাই ছিল এবং প্রতিপক্ষের খেলোয়াড় -০ মিটার সেগমেন্টে মাত্র ১ দশমিক পার্থক্য অর্জন করেছিল।১৯৯৫ সালে, নয়াদিল্লিতে অনুষ্ঠিত কমনওয়েলথ গেমসে তিনি রৌপ্যপদক এবং দলগত বিভাগে স্বর্ণপদক জিতেছিলেন। ১৯৯৬ সালে তিনি এশিয়ান রেকর্ড গড়ে জাতীয় চ্যাম্পিয়ন হয়েছিলেন। এবং ১৯৯৬ আটলান্টা গ্রীষ্মকালীন অলিম্পিকে অংশ নিয়েছিল।

পুরস্কার 
ভারত সরকার তাকে ১৯৯১ সালে অর্জুন পুরস্কার দ্বারা এবং ২০১২ সালে পদ্মশ্রী পুরস্কার দ্বারা সম্মানিত করেন।

বর্তমান অবস্থা 
।

তথ্যসূত্র 

ক্রীড়ায় পদ্মশ্রী প্রাপক
উদয়পুর জেলা, রাজস্থানের ব্যক্তি
১৯৭২-এ জন্ম
রাজস্থানি ব্যক্তি
ভারতের অলিম্পিক তীরন্দাজ
অর্জুন পুরস্কার প্রাপক
জীবিত ব্যক্তি
ভারতীয় পুরুষ তীরন্দাজ
১৯৮৮ গ্রীষ্মকালীন অলিম্পিকের তীরন্দাজ
১৯৯২ গ্রীষ্মকালীন অলিম্পিকের তীরন্দাজ
১৯৯৬ গ্রীষ্মকালীন অলিম্পিকের তীরন্দাজ
এশিয়ান গেমসে ভারতের প্রতিযোগী
রাজস্থানের তীরন্দাজ
২০০২ এশিয়ান গেমসের তীরন্দাজ
১৯৯৪ এশিয়ান গেমসের তীরন্দাজ
আহমদ আলী সাহারানপুরি

আহমদ আলী সাহারানপুরি (১৮১০ – ১৭ এপ্রিল ১৮৮০) একজন ব্রিটিশ ভারতীয় হাদিস পণ্ডিত যিনি ভারতে হাদিস সাহিত্য প্রকাশে মুখ্য ভূমিকা পালন করেছিলেন। তিনি মাজাহির উলুম, সাহারানপুরের প্রথম দিকের শিক্ষক ছিলেন। মাদ্রাসাটির উন্নয়নে তার অবদানের জন্য তাকে প্রতিষ্ঠাতা হিসেবেও কৃতিত্ব দেওয়া হয়। তার ছাত্রদের মধ্যে রয়েছেন: মুহাম্মদ কাসেম নানুতুবি ও শিবলী নোমানী।

জীবনী 
আহমদ আলী ১৮১০ সালে সাহারানপুরে জন্মগ্রহণ করেছিলেন। তিনি মিরাটে কুরআন মুখস্থ ও সাহারানপুরের সাদাত আলী ফকীহের কাছে আরবি ভাষার প্রাথমিক বইগুলো পড়েছিলেন। তারপর তিনি দিল্লি গমন করে মামলুক আলী নানুতুবির অধীনে অধ্যয়ন করেন। তিনি ওয়াজিহুদ্দিন সিদ্দিকীর কাছে সহিহ বুখারীর কিছু অংশ এবং ১২৬১ হিজরিতে মক্কায় শাহ মুহাম্মদ ইসহাক দেহলভির কাছে পরিপূর্ণ হাদিস অধ্যয়ন শেষ করেন। ভারতীয় শিক্ষাবিদ সৈয়দ আহমদ খানের মতে, তিনি সিহাহ সিত্তাহ সহ হাদিসের সকল গ্রন্থ মুহাম্মদ ইসহাকের কাছে শুরু থেকে শেষ পর্যন্ত অধ্যয়ন করেছিলেন। আবু সালমান শাহজাহানপুরী সৈয়দ আহমদ খানের এই বক্তব্যের সাথে দ্বিমত পোষণ করেন। তার মতে আহমদ আলী মুহাম্মদ ইসহাকের কাছে সহিহ বুখারী পড়েন নি। সৈয়দ মেহবুব রিজভী আহমদ আলীর বরাত দিয়ে লিখেছেন যে, তিনি সাহারানপুরের ওয়াজিহুদ্দিন সিদ্দিকীর কাছে সহিহ বুখারীর বেশিরভাগ অংশ পড়েছিলেন এবং তারপরে মক্কার মুহাম্মদ ইসহাকের কাছে আবার এটি অধ্যয়ন করেছিলেন।

আহমদ আলী ১৮৪৫ সালে ভারতে ফিরে এসে হাদিস সাহিত্য প্রকাশের জন্য দিল্লিতে “আহমদি প্রেস” স্থাপন করেন। তিনি সিহাহ সিত্তাহ ও হাদিসের পাণ্ডুলিপি প্রকাশ করেছিলেন। তিনি সহিহ বুখারীর ২৫টি অধ্যায়ের ব্যাখ্যা রচনা করেছিলেন। সিপাহী বিদ্রোহের সময়ে তার প্রেস ক্ষতিগ্রস্ত হয়, তখন তিনি এটি মিরাটে স্থানান্তরিত করেন। তিনি দশ বছর কলকাতায় হাফেজ জামালউদ্দিন মসজিদে ধর্মীয় বক্তৃতা প্রদান করেন। ১২১৯ হিজরিতে তিনি সাহারানপুরে ফিরে এসে মাজাহির উলুমে শিক্ষকতা করেন। সাদাত আলী ফকিহের মৃত্যুর পরে তাকে মাদ্রাসার উপ-রেক্টর নিযুক্ত করা হয় এবং ১২৯৪ হিজরিতে মাজহার নানুতুবির অনুপস্থিতিতে তিনি অধ্যক্ষ নিয়োগ হন। মাদ্রাসাটির প্রাথমিক উন্নয়নে তার গুরুত্বপূর্ণ ভূমিকার জন্য প্রায়শই তাকে মাজাহির উলুমের প্রতিষ্ঠাতা হিসেবে কৃতিত্ব দেওয়া হয়। তার ছাত্রদের মধ্যে রয়েছেন: মুহাম্মদ কাসেম নানুতুবি, মুহাম্মদ ইয়াকুব নানুতুবি, আহমদ হাসান আমরোহি, আহসান নানুতুবি এবং শিবলী নোমানী।

আহমদ আলী ১৮৮০ সালের ১৭ এপ্রিল সাহারানপুরে মৃত্যুবরণ করেন। সৈয়দ আহমদ খান তার মৃত্যুতে শোক প্রকাশ করেছিলেন।

আরও দেখুন 
 দেওবন্দি ব্যক্তিত্বের তালিকা

তথ্যসূত্র

উদ্ধৃতি

গ্রন্থপঞ্জি 

 
 
 
 
 

১৮১০-এ জন্ম
১৮৮০-এ মৃত্যু
দেওবন্দি ব্যক্তি
ভারতের ইসলামি চিন্তাবিদ
সুন্নি ইসলামের পণ্ডিত
হানাফি ফিকহ পণ্ডিত
১৯শ শতাব্দীর ইসলামের মুসলিম পণ্ডিত
ইসলামি চিন্তাবিদ
ইসলামের মুসলিম পণ্ডিত
মুহাদ্দিস
১৯শ শতাব্দীর ভারতীয় মুসলিম
ভারতীয় সুন্নি মুসলিম পণ্ডিত
নাফাকা

নাফাকাহ (আরবি: نَفَقَة, বাংলা অর্থ: ব্যায়) বা নাফাকা হ'ল ইসলামিক আইনী শর্ত যা বিবাহের সময় বা বিবাহবিচ্ছেদের পরে  স্বামী তার স্ত্রীকে  যে অর্থ প্রদান করে।  একটি ইসলামী বিবাহ চুক্তির অধীনে, স্বামী তাদের বিবাহের সময় স্ত্রীর বাসস্থান, খাবার এবং পোশাকের জন্য অর্থ প্রদান করতে বাধ্য হয়।  বিবাহবিচ্ছেদের ক্ষেত্রে, তিন মাসের পরে এটি নির্ধারিত করে আদায় করতে হয়।  সামাজিক শ্রেণি এবং চুক্তির উপর নির্ভর করে, নাফাকা স্ত্রীর পরিবারের সদস্য বা চাকরদের জন্য অন্তর্ভুক্ত হতে পারে, যাতে তার সহকর্মীদের মাধ্যমে ভালো জীবনযাত্রার ব্যবস্থা করা যায়।এটি দেনমোহর বা মহর নয়

তথ্যসূত্র

বিবাহ
শরীয়ত
ইসলামি আইনের পরিভাষা
ইসলামে বিবাহ
শরিয়াহ-তে আরবি শব্দ ও বাক্যাংশ
নভেম্বর ১৯৭১

নভেম্বর ১৯৭১-এ বিশ্বব্যাপী সংঘটিত ঘটনার সংক্ষিপ্ত-সার।

ঘটনাবলী

জন্ম

১২ নভেম্বর ১৯৭১ (শুক্রবার) 
 পাকিস্তানি আন্তর্জাতিক ক্রিকেটার শাকিল আহমেদ জন্ম গ্রহণ করেন।

১৫ নভেম্বর ১৯৭১ (সোমবার) 
 ইংরেজ ক্রিকেটার ও ক্রিকেট সাংবাদিক ডেভিড ফুলটনের জন্ম।

২০ নভেম্বর ১৯৭১ (শনিবার) 
 নিউজিল্যান্ডীয় আন্তর্জাতিক ক্রিকেটার ডিওন ন্যাশ জন্ম গ্রহণ করেন।
 বাংলাদেশী আন্তর্জাতিক ফুটবলার ও রাজনীতিবিদ আরিফ খান জয় জন্ম গ্রহণ করেন।

মৃত্যু

তথ্যসূত্র 

নভেম্বর
১৯৭১
স্থানীয় সরকার বিভাগ

স্থানীয় সরকার বিভাগ বাংলাদেশ সরকারের স্থানীয় সরকার, পল্লী উন্নয়ন ও সমবায় মন্ত্রণালয়ের অধীনস্থ একটি  বিভাগ যা স্থানীয় সরকারি সংস্থাগুলির উন্নয়ন ও প্রয়োজনীয় সহায়তার প্রদানের জন্য কাজ করে। রেজাউল মাকছুদ জাহেদী এই বিভাগের দায়িত্বপ্রাপ্ত সচিব।

ইতিহাস 
২০০৬ সালে ট্রান্সপারেন্সি ইন্টারন্যাশনাল বাংলাদেশ একটি প্রতিবেদনে জানায় যে স্থানীয় সরকার বিভাগ এবং স্থানীয় সরকার, পল্লী উন্নয়ন ও সমবায় মন্ত্রণালয় বাংলাদেশের সবচেয়ে দুর্নীতিগ্রস্ত সংস্থা। প্রতিবেদনে বলা হয়েছে যে মন্ত্রণালয়ে ২ বিলিয়নেরও বেশি টাকা অপব্যবহার করা হয়েছে। স্থানীয় সরকার বিভাগের সচিব এম জহিরুল ইসলাম এই প্রতিবেদন প্রত্যাখ্যান করে বলেন, স্থানীয় সরকার, পল্লী উন্নয়ন ও সমবায় মন্ত্রী আব্দুল মান্নান ভূঁইয়া একজন সৎ ব্যক্তি।

জাতিসংঘ উন্নয়ন কর্মসূচির একটি প্রকল্প, জাতিসংঘের মূলধন উন্নয়ন তহবিল, ইউরোপীয় ইউনিয়ন এবং সুইডিশ আন্তর্জাতিক উন্নয়ন সহযোগিতা সংস্থার অংশীদারিত্বে স্থানীয় সরকার বিভাগ জলবায়ু পরিবর্তন সম্পর্কিত স্থানীয় সরকারি উদ্যোগের প্রধান সংস্থা। এই উদ্যোগের মাধ্যমে বিভাগটি বাংলাদেশের সবচেয়ে ঝুঁকিপূর্ণ প্রায় ২,০০,০০০ পরিবারের ক্ষমতা এবং জলবায়ু স্থিতিস্থাপকতা বাড়ানোর পরিকল্পনা করেছে।

২০২০ সালে ঘূর্ণিঝড় আম্পানের সময় স্থানীয় সরকার বিভাগ ঘূর্ণিঝড়ের প্রতিক্রিয়া সমন্বয়ের জন্য একটি নিয়ন্ত্রণ কক্ষ স্থাপন করে।  বাংলাদেশে কোভিড-১৯ মহামারীর সময়কালে জুলাই ২০২০ পর্যন্ত, স্থানীয় সরকার বিভাগ ইউনিয়ন পরিষদ চেয়ারম্যান, ইউনিয়ন পরিষদের সদস্য এবং পৌর কাউন্সিলর সহ ১০৭ জন নির্বাচিত স্থানীয় জনপ্রতিনিধিকে এই প্রাদুর্ভাবের জন্য বরাদ্দ ত্রাণ সামগ্রী আত্মসাৎ করার জন্য বরখাস্ত করে। ২০১২ থেকে ২০২০ সাল পর্যন্ত স্থানীয় সরকার বিভাগ বরাদ্দকৃত বাজেটের সর্বাধিক অংশ পেয়েছিল।

সংশ্লিষ্ট প্রতিষ্ঠান 
 ইউনিয়ন পরিষদ
 পৌরসভা
 উপজেলা পরিষদ 
 জেলা পরিষদ
 সিটি কর্পোরেশন
 পানি সরবরাহ ও পয়ঃনিষ্কাশন কর্তৃপক্ষ
 স্থানীয় সরকার প্রকৌশল অধিদপ্তর
 জাতীয় স্থানীয় সরকার ইনস্টিটিউট
 জনস্বাস্থ্য প্রকৌশল অধিদপ্তর
 রেজিস্ট্রার জেনারেলের কার্যালয়, জন্ম ও মৃত্যু নিবন্ধন
 ঢাকা মশক নিবারণী দপ্তর

তথ্যসূত্র 

স্থানীয় সরকার, পল্লী উন্নয়ন ও সমবায় মন্ত্রণালয়
ঢাকা ভিত্তিক সংগঠন
১৯৭২-এ বাংলাদেশে প্রতিষ্ঠিত
বাংলাদেশের স্থানীয় সরকার
বাংলাদেশ সরকারের অধিদপ্তর
গোপীনাথপুর মন্দির

গোপীনাথপুর মন্দির বা গোপীনাথ ঠাকুরের মন্দির জয়পুরহাট জেলায়  আক্কেলপুর উপজেলাই গোপীনাথপুর ইউনিয়নে গোপীনাথপুর বাজার থেকে  প্রায় ১০০ মিটার দূরে  অবস্থিত বাংলাদেশের একটি প্রাচীন প্রত্ননিদর্শন ও হিন্দু মন্দির। এটি পাঁচশত বছর পুরনো ও ঐতিহ্যবাহী মন্দির। ঐতিহাসিক পর্যটন স্থান হিসেবে গোপীনাথ মন্দির বেশ সমাদৃত।

ইতিহাস 
যতদূর জানা যায়, আজ হতে পাঁচশত বছর পূর্বে ভারতের নদীয়া জেলার শান্তিপুরে প্রভুপাদ অদ্বৈত গোস্বামী সবসময়  ঈশ্বরের ধ্যান করতেন। তার স্ত্রী  সীতা দেবীও ছিলেন সতী-সাধ্বী নারী। একদিন ২৪ পরগণার যুবক নন্দ কুমার এবং নদীয়া জেলার আর এক যুবক যজ্ঞেশ্বর রায় প্রভুপাদ অদ্বৈত গোস্বামীর নিকটে এসে দীক্ষা গ্রহণ করতে চাইলে অদ্বৈত গোস্বামী মহোদয় সব কথা শুনে তাদেরকে সীতাদেবীর কাছে পাঠান। সীতাদেবী ধ্যান যোগে জানতে পারেন যে, এই যুবকেরা পূর্ব জম্মে জয়া ও বিজয়া নামে দুই সখী ছিল। তখন সীতাদেবী যুবকদের মাথা ন্যাড়া করে স্নান করে আসতে বলেন। সীতাদেবীর নির্দেশ মত কাজ শেষ করে এলে তিনি তাদের দীক্ষা দেন। সীতাদেবী নন্দকুমারের নাম নন্দিনী এবং যজ্ঞেশ্বরের নাম জংগলী রাখলেন। নন্দিনী প্রিয়া বরেন্দ্র এলাকায় বর্তমান জয়পুরহাটের আক্কেলপুর উপজেলার গোপীনাথপুর গ্রামের ১কিঃমিঃ উত্তরে গভীর জঙ্গলে নদীর ধারে একটি মন্দির স্থাপন করেন। 

জনশ্রুতি আছে যে, ১৫২০ হতে ১৫৩০ খ্রিস্টাব্দে বাংলার সুলতান আলাউদ্দীন হুসেন শাহ নন্দিনী প্রিয়ার পূজা-পার্বণ ও অতিথি সেবার কথা শুনে খুশি হয়ে তাম্রফলকে লিখে পূর্ণ গোপীনাথপুর ও গোপালপুর মৌজার সব সম্পত্তি দেবোত্তর হিসেবে প্রদান করেন। এরপর পূর্ণ গোপীনাথপুর মন্দিরটি নির্মিত হয়। পাল যুগের নির্মাণ কৌশল অনুসারে এ মন্দিরটির কাঠামো নির্মিত হয়। বাংলা ১৩০৪ সালে এক ভূমিকম্পে এ মন্দিরটি ভেঙ্গে পড়ে। ১৯২৮ হতে ১৯৩৬ খ্রিস্টাব্দের মধ্যে বর্তমান মূল মন্দিরটি পুনরায় নির্মাণ করা হয়। এখনও পুরাতন কারুকার্যের কিছু নমুনা মূল ভবনে রয়েছে।

বর্তমান অবস্থা 
গোপীনাথপুর মন্দিরটির উচ্চতা ৫০ ফুট। বর্তমানে এটি প্রত্নস্থলের পাশাপাশি হিন্দু সম্প্রদায়ের প্রার্থনাস্থল। এখানে প্রতিদিন সকাল-সন্ধ্যায় আরতি এবং মধ্যাহ্নে আধামণ  চালের অন্নভোগ দেওয়া হয়। দূর দূরান্ত থেকে ভ্রমণ বিলাসী ও সৌন্দর্য পিপাসু ব্যক্তিবর্গ এখানে প্রতিনিয়ত আগমন করে। তাই পিকনিক স্পট হিসেবেও স্থানটি খ্যাতি লাভ করেছে।

মেলা 

প্রতিবছর দোল পূর্ণিমাতে এখানে মেলা বসে এবং ১৩দিন ধরে এ মেলা চলে। শুরুতে মেলাটি মাসব্যাপী চলত। এখন মেলাটি ১৫ দিনব্যাপী চলে। শুরু থেকেই মেলাটি ঘোড়ার জন্য প্রসিদ্ধ। প্রতিবার নেপাল, ভুটান, ভারত, পাকিস্তানসহ বিভিন্ন দেশ থেকে উন্নত জাতের ঘোড়া মেলায় আসে।

তথ্যসূত্র 

আক্কেলপুর উপজেলা
জয়পুরহাট জেলার প্রত্নতাত্ত্বিক স্থাপনা
বাংলাদেশের প্রাচীন নিদর্শন
জয়পুরহাট জেলার হিন্দু মন্দির
১৬শ শতাব্দীর হিন্দু মন্দির
গ্যারেথ সাউথগেট

গ্যারেথ সাউথগেট  (জন্ম ৩ সেপ্টেম্বর ১৯৭০) হলেন একজন ইংরেজ পেশাদার ফুটবল ম্যানেজার এবং সাবেক খেলোয়াড়। তিনি রক্ষণভাগ ও মধ্যমাঠের খেলোয়াড় হিসেবে খেলতেন। তিনি ইংল্যান্ড জাতীয় ফুটবল দলের ম্যানেজার।

সাউথগেট ১৯৯৫-৯৬ মৌসুমে অ্যাস্টন ভিলার হয়ে এবং ২০০৩-০৪ মৌসুমে মিডলজব্রার হয়ে ফুটবল লিগ কাপ জিতেছেন, এবং ১৯৯৩-৯৪ মৌসুমে ফুটবল লিগ প্রথম বিভাগ প্রতিযোগিতার বিজয়ী অ্যাস্টন ভিলার দলের অধিনায়ক ছিলেন। তিনি ভিলার হয়ে ২০০০ এফএ কাপ ফাইনাল খেলেছেন এবং মিডলজব্রার হয়ে ২০০৬ উয়েফা কাপ ফাইনাল খেলেছেন। আন্তর্জাতিক ফুটবলে সাউথগেট ১৯৯৫ থেকে ২০০৪ সালের মধ্যে ইংল্যান্ড জাতীয় দলের হয়ে ৫৭টি ম্যাচ খেলেছেন, এবং ১৯৯৮ ফিফা বিশ্বকাপ ও উয়েফা ইউরো ১৯৯৬ ও ২০০০ আসরে অংশগ্রহণ করেছেন। ২০০৬ সালে মে মাসে ৩৫ বছর বয়সে তার খেলোয়াড়ী জীবন সমাপ্ত হয় এবং ততদিনে তিনি লিগে পাঁচ শতাধিক খেলায় অংশগ্রহণ করেন।

সাউথগেট ২০০৬ সালের জুন থেকে ২০০৯ সালের অক্টোবর পর্যন্ত মিডলজব্রার ম্যানেজারের দায়িত্ব পালন করেন। এছাড়া তিনি ২০১৩ থেকে ২০১৬ সাল পর্যন্ত ইংল্যান্ড অনূর্ধ্ব-২১ জাতীয় ফুটবল দলের ম্যানেজারের দায়িত্ব পালন করেন এবং ২০১৬ সালে ইংল্যান্ড জাতীয় দলের ম্যানেজারের দায়িত্ব গ্রহণ করেন। ম্যানেজার হিসেবে তার প্রথম প্রতিযোগিতামূলক আসর ছিল ২০১৮ ফিফা বিশ্বকাপ। এতে তিনি আলফ রামসি ও ববি রবসনের পর তৃতীয় ম্যানেজার হিসেবে ইংল্যান্ড দলকে বিশ্বকাপের সেমি-ফাইনালে পৌঁছান, যার জন্য তিনি বিবিসি স্পোর্টস পার্সোনালিটি অব দ্য ইয়ার কোচ অ্যাওয়ার্ড লাভ করেন।

কর্মজীবনের পরিসংখ্যান

আন্তর্জাতিক
সূত্র:

আন্তর্জাতিক গোল
স্কোর ও ফলাফল তালিকায় ইংল্যান্ডের গোল প্রথমে উল্লেখিত।

ম্যানেজার হিসেবে কর্মজীবন

তথ্যসূত্র

বহিঃসংযোগ

Gareth Southgate profile at the Football Association website

Profile on englandfootballonline

১৯৭০-এ জন্ম
জীবিত ব্যক্তি
হ্যাজেলউইক স্কুলের প্রাক্তন শিক্ষার্থী
ক্রয়ডন কলেজের প্রাক্তন শিক্ষার্থী
ফুটবল রক্ষণভাগের খেলোয়াড়
ইংরেজ ফুটবলার
ইংল্যান্ডের আন্তর্জাতিক ফুটবলার
ইংল্যান্ড জাতীয় ফুটবল দলের ম্যানেজার
ইংল্যান্ড জাতীয় অনূর্ধ্ব-২১ ফুটবল দলের ম্যানেজার
ইংরেজ ফুটবল লিগের ম্যানেজার
ইংরেজ ফুটবল লিগের খেলোয়াড়
ইংরেজ ফুটবল ম্যানেজার
প্রিমিয়ার লিগের খেলোয়াড়
প্রিমিয়ার লিগের ম্যানেজার
অ্যাস্টন ভিলা ফুটবল ক্লাবের খেলোয়াড়
ক্রিস্টাল প্যালেস ফুটবল ক্লাবের খেলোয়াড়
মিডলজব্রা ফুটবল ক্লাবের খেলোয়াড়
মিডলজব্রা ফুটবল ক্লাবের ম্যানেজার
১৯৯৮ ফিফা বিশ্বকাপের খেলোয়াড়
২০০২ ফিফা বিশ্বকাপের খেলোয়াড়
২০১৮ ফিফা বিশ্বকাপের ম্যানেজার
উয়েফা ইউরো ১৯৯৬-এর খেলোয়াড়
উয়েফা ইউরো ২০০০-এর খেলোয়াড়
উয়েফা ইউরো ২০২০-এর ম্যানেজার
এফএ কাপ ফাইনালের খেলোয়াড়
হার্টফোর্ডশায়ারের ফুটবলার
অফিসার্স অব দি অর্ডার অব দ্য ব্রিটিশ এম্পায়ার
উয়েফা ইউরো ১৯৯৬ খেলোয়াড়
উয়েফা ইউরো ২০০০ খেলোয়াড়
পুরুষ ফুটবল রক্ষণভাগের খেলোয়াড়
পুরুষ ফুটবল মধ্যমাঠের খেলোয়াড়
নাইটস ব্যাচেলর
অ্যাডাম অ্যান্ড ইভ (কোম্পানি)

অ্যাডাম অ্যান্ড ইভ হ'ল একটি সমন্বিত সংস্থা যা যৌন খেলনা, ভাইব্রেটর, কনডম এবং অন্তর্বাস বিক্রি করে এবং সেইসাথে উন্নয়নশীল দেশগুলিতে জনসংখ্যা বৃদ্ধি, রোগ নিয়ন্ত্রণ এবং যৌনশিক্ষার মতো বিষয়গুলিকে সম্বোধন করা অলাভজনক সামাজিক বিপণন সংস্থাকে অর্থায়ন করে। সংস্থাটি মার্কিন যুক্তরাষ্ট্রের বৃহত্তম কনডম, যৌন খেলনা এবং ইরোটিকার বৃহত্তম ই-বাণিজ্যের সরবরাহকারী। প্রতিষ্ঠাতা ফিল হার্ভেকে ''আজ মার্কিন যৌন শিল্পের অন্যতম প্রভাবশালী ব্যক্তিত্ব" বলা হয়। এর মূল সংস্থা পিএইচই ইনক. উত্তর ক্যারোলিনার হিলসবার্গের বৃহত্তম চাকরিদাতা, যেখানে এর সদর দফতরটি অবস্থিত।

উৎপত্তি 
১৯৭০ সালে টিম ব্ল্যাক ও ফিল হার্ভে অ্যাডাম অ্যান্ড ইভ প্রতিষ্ঠা করেছিলেন। এটি উত্তর ক্যারোলিনার চ্যাপেল হিলে, ছোট্ট পরিসরে শুরু হয়েছিল, কনডম এবং লুব্রিকেন্ট বিক্রির মধ্য দিয়ে। এটি শীঘ্রই অ-মেডিকেল চ্যানেলের মাধ্যমে গর্ভনিরোধক বিক্রির একটি ডাক তালিকা হয়ে উঠে।

মানবপ্রীতি

তথ্যসূত্র

আরও পড়া 
 Philip D. Harvey, The Government Vs. Erotica: The Siege of Adam and Eve, Prometheus Books, 2001, .

বহিঃসংযোগ 
 

যৌন দোকান
নর্থ ক্যারোলাইনা ভিত্তিক কোম্পানি
অ্যাডাম অ্যান্ড ইভ
১৯৭০-এ প্রতিষ্ঠিত মার্কিন কোম্পানি
মাওলানা কেরামত আলী কলেজ, রংপুর

মাওলানা কেরামত আলী কলেজ, রংপুর  মাধ্যমিক ও উচ্চ মাধ্যমিক শিক্ষা বোর্ড, দিনাজপুর অনুমোদিত এবং জাতীয় বিশ্ববিদ্যালয়ের অধীনে পরিচালিত একটি বেসরকারি বাংলা মাধ্যম সহশিক্ষা প্রতিষ্ঠান। এটি রংপুর সিটির বদরগঞ্জ সড়কের পাশে পীরজাবাদ নামক এলাকায় অবস্থিত।

ইতিহাস 
অবহেলিত রংপুরের গরিব ঘরের সন্তানদের স্বল্প খরচে উচ্চ শিক্ষা অর্জনের লক্ষ্য নিয়ে ১৯৯১ ইং সালের ১৫ নভেম্বর বিভিন্ন পাবলিক বিশ্ববিদ্যালয় স্নাতকোত্তর ডিগ্রীধারী কতিপয় বিদ্যানুরাগী সহপাঠীর সাথে আলোচনা সাপেক্ষে এলাকায় উচ্চ শিক্ষার আলো ছড়িয়ে দেয়ার মহান প্রত্যয় নিয়ে অনুষ্ঠিত হয় এলাকার সুধিজনদের সমন্বয়ে সাধারণ সভা, যেখানে সিদ্ধান্ত হয় একটি কলেজ স্থাপনের। এরপর সিন্ধান্ত হয় নামকরনের – উত্তরবঙ্গের বিশিষ্ট ওলী, সুফি, সাধক, হযরত মাওলানা কেরামত আলী (রঃ) নাম অনুসারে কলেজটির নাম দেয়া “মাওলানা কেরামত আলী কলেজ” যিনি শায়িত আছেন রংপুর মহানগরের মুন্সিপাড়া কেরামতিয়া মসজিদ প্রাঙ্গণে কেরামতিয়া মসজিদ প্রাঙ্গণে, এরপর শুরু হয় বিভিন্নভাবে সংগৃহিত ‍ জমি, আর্থিক অনুদান দিয়ে অবকাঠামো দিকের পর্যায়ক্রমে উন্নয়ন- হলরুম ভবন, বিজ্ঞানাগার, লাইব্রেরী, সেনিটেশন- ভৌত অবকাঠামো সুবিধাসহ বর্তমান চলমান সীমানা প্রাচীরসহ ৪(চার) তলা শ্রেণীকক্ষ ভবনের নির্মাণ কাজ (কলেজের নিজস্ব অর্থায়নে)। কলেজের প্রাথমিক লগ্ন থেকে বর্তমান অবস্থায় নিয়ে আসার পিছনে যেনারা, অক্লান্ত পরিশ্রম মেধা, মনন আর্থিক, মানসিক ক্ষতি স্বীকার করেছেন, তাদের মধ্যে অনন্য ব্যক্তিত্ব হল প্রাক্তন অধ্যক্ষ মোঃ মনোয়ার হোসেন। কলেজটি ৭-৭-১৯৯২ সালে রেজিস্ট্রেশন পায় এবং এমপিও কোড-৯১০৪০৯৩১

অবকাঠামো 
সুপরিসর মাঠ, ৫-তলা ভবন ১ টি, ৪ তলা ভবন ১ টি ও ৩ তলা ভবন ১ টি, ১ তলা ভবন ১ টি ও সমৃদ্ধ পাঠাগার, সুপরিসর কম্পিউটার ল্যাব, বিজ্ঞানাগার ৩ টি (রসায়ন বিজ্ঞান, পদার্থ বিজ্ঞান ও জীববিজ্ঞান)।

প্রশাসনিক অবকাঠামে আছে প্রযুক্তি সমন্বিত অধ্যক্ষের কার্যালয়, সুসজ্জিত শিক্ষক বিশ্রমাগার।

শিক্ষার্থী ও অভিভাবক-বান্ধব অবকাঠামে আছে ছাত্রী বিশ্রামাগার, সাইকেল গ্যারেজ।

জাতীয় চেতনার বিকাশে আছে শহীদ মিনার ও উৎসর্গ সোপান।

শিক্ষাকার্যক্রম 
উচ্চ মাধ্যমিক, ডিগ্রী (পাশ) কোর্সে মানবিক, বিজ্ঞান, কমার্স ও সোসাল সাইন্স বিভাগ চালু  আছে এবং অনার্স পর্যয়েস আছে ইসলামের ইতিহাস ও সংস্কৃকি, রাষ্ট্রবিজ্ঞান ও সোসাল 
কর্ম বিষয়।পাশের হার এসএসসি ৫৬% এবং এইচএসসি ৬৫%।

অর্জন 
বিভিন্ন সময়ে চিত্রাঙ্কন, বিতর্ক, আবৃত্তি, রচনাসহ বিভিন্ন প্রতিযোগিতায় শিক্ষার্থীদের অংশগ্রহণ ও থানা, জেলা, বিভাগীয় এবং জাতীয় পর্যায়ে সাফল্য।

তথ্যসূত্র 

১৯৯১-এ প্রতিষ্ঠিত শিক্ষাপ্রতিষ্ঠান
১৯৯১-এ বাংলাদেশে প্রতিষ্ঠিত
রংপুর জেলার মহাবিদ্যালয়
ডেভিল'স ফিল্ম

ডেভিল'স ফিল্ম হল মার্কিন পর্নোগ্রাফিক ফিল্ম স্টুডিও, ক্যালিফোর্নিয়ার লস অ্যাঞ্জেলেস-এ অবস্থিত। ১৯৯৭ সালে শুরু হওয়া স্টুডিওতে বিশেষজ্ঞ চলতে সুইংগিং এবং গ্যাং ব্যাং ভিত্তিক গঞ্জো পর্নোগ্রাফি এবং জনপ্রিয় ফেটিশ পণ্য যেমন ইন্টাররেসিয়াল পর্নোগ্রাফি, হিজড়া পর্নোগ্রাফি, এবং এমআইএলএফ পর্নোগ্রাফি কেন্দ্রিক ভিডিও তৈরি করে।

ইতিহাস 
ডেভিল'স ফিল্ম ২০০৯ সালে কক্টোমম মুক্তির মাধ্যমে প্রাপ্তবয়স্ক প্যারোডি মার্কেটে প্রবেশ করেছিল। নাদিয়া সুলেমান ("অক্টোমোম") কর্তৃক ইন ভিট্রো ফার্টিলাইজেশনের মাধ্যমে আট সন্তান জন্মদান থেকে অনুপ্রাণিত হয়ে এই চলচ্চিত্র নির্মিত হয়েছিল।  এরপর শীঘ্রই আসে এইচবিওর বিগ লাভ প্যারোডি, এএমসির ম্যাড মেন , এবিসির দ্য ব্যাচেলর এবং এনবিসির দ্য বিগেস্ট লুসার। এছাড়াও ফাস্ট টাইমস রিজমন্ট হাই এবং পুরো টোয়াইলাইট সাগা  মুক্তি পায় একই ধারাবাহিকতায়।

পুরস্কার

তথ্যসূত্র

বহিঃসংযোগ 
 
 

মার্কিন যুক্তরাষ্ট্রের চলচ্চিত্র প্রযোজনা কোম্পানি
মার্কিন পর্নোগ্রাফিক চলচ্চিত্র স্টুডিও
উইকিউপাত্ত ও উইকিপিডিয়াতে অফিসিয়াল ওয়েবসাইট ভিন্ন
ওয়েব আর্কাইভ টেমপ্লেটে ওয়েব্যাক সংযোগ
গঞ্জো পর্নোগ্রাফি
লস অ্যাঞ্জেলেস ভিত্তিক কোম্পানি
১৯৯৭-এ ক্যালিফোর্নিয়ায় প্রতিষ্ঠিত
লস অ্যাঞ্জেলেসে পর্নোগ্রাফি
১৯৯৭-এ প্রতিষ্ঠিত গণমাধ্যম কোম্পানি
মেলবোর্ন স্টার্স

দি মেলবোর্ন স্টার্স একটি অস্ট্রেলিয়ার পেশাদার ক্রিকেট দল যেটি অস্ট্রেলিয়ার ঘরোয়া টুয়েন্টি২০ ক্রিকেট প্রতিযোগিতা হিসেবে বিগ ব্যাশ লিগে প্রতিনিধিত্ব করে থাকে। মেলবোর্ণ স্টার্স দক্ষিণ অস্ট্রেলিয়া রাজ্যেভিত্তিক একটি দল এবং বিগ ব্যাশ লীগ-এ ভিক্টোরিয়ায় অবস্থিত মেলবোর্ন,  এর হয়ে প্রতিনিধিত্ব করে থাকে। দলটির ঘরোয়া মাঠ হল মেলবোর্ন ক্রিকেট মাঠ। মেলবোর্ন স্টার্স দলটি সবুজ রংয়ের পোশাক পরিধান করে তার । তাদের দীর্ঘতম পরিবেশনকারী খেলোয়াড়ের একজন, মার্কাস স্টইনিস সম্প্রতি এমসিজিতে সিডনি সিক্সার্সের বিপক্ষে ১৪৭* স্কোর করে বিগ ব্যাশ লিগের ইতিহাসে সর্বোচ্চ ব্যক্তিগত স্কোর অর্জন করেছেন।

ইতিহাস

দল

অর্জন

তথ্যসূত্র

বহিঃসংযোগ

বিগ ব্যাশ লিগের দল
মেলবোর্নভিত্তিক ক্রীড়া দল
মেলবোর্ন ক্রিকেট গ্রাউন্ড
২০১১-এ অস্ট্রেলিয়ায় প্রতিষ্ঠিত
ডিসঅবিডিয়েন্স (২০১৭-এর চলচ্চিত্র)

ডিসঅবিডিয়েন্স হচ্ছে ২০১৭ সালে মুক্তিপ্রাপ্ত সেবাশ্চিয়েন লালিও দ্বারা পরিচালিত একটি ইংরেজি চলচ্চিত্র। চলচ্চিত্রটিতে প্রধান চরিত্রে  র‍্যাচেল ভাইস এবং র‍্যাচেল ম্যাকঅ্যাডাম্‌স অভিনয় করেছিলেন।

তথ্যসূত্র

বহিঃসংযোগ
 
 
 Disobedience at British Council Film
 
 
 Disobedience Press Kit from Mongrel Media

ইংরেজি ভাষার চলচ্চিত্র
মার্কিন চলচ্চিত্র
ব্রিটিশ চলচ্চিত্র
২০১৭-এর চলচ্চিত্র
লেসবিয়ান সম্পর্কিত চলচ্চিত্র
মার্কিন প্রণয়ধর্মী নাট্য চলচ্চিত্র
ব্রিটিশ প্রণয়ধর্মী নাট্য চলচ্চিত্র
মার্কিন এলজিবিটিকিউ সম্পর্কিত চলচ্চিত্র
লন্ডনের পটভূমিতে চলচ্চিত্র
লন্ডনে ধারণকৃত চলচ্চিত্র
মার্কিন স্বাধীন চলচ্চিত্র
ব্রিটিশ স্বাধীন চলচ্চিত্র
চলচ্চিত্রে নারী উভকামিতা
ফিল্মফোর প্রডাকশন্সের চলচ্চিত্র
ব্রিটিশ উপন্যাস অবলম্বনে চলচ্চিত্র
আইরিশ স্বাধীন চলচ্চিত্র
২০১০-এর দশকের ইংরেজি ভাষার চলচ্চিত্র
২০১০-এর দশকের মার্কিন চলচ্চিত্র